Държавен вестник, бр. 38, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  38
МИНИСТЕРСКИ СЪВЕТ
ПОСТАНОВЛЕНИЕ № 93
ОТ 10 МАЙ 2012 Г.
за изменение и допълнение на Наредбата за 
условията и реда за извършване на еколо­
гична оценка на планове и програми, приета 
с Постановление № 139 на Министерския 
съвет от 2004 г. (обн., ДВ, бр. 57 от 2004 г.; 
изм. и доп., бр. 3 от 2006 г., бр. 29 от 2010 г. 
и бр. 3 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1, ал. 2 след думите „изм. и доп., 
бр. 81 от 2010 г.“ се добавя „и бр. 3 от 2011 г.“.
§ 2. В чл. 2 ал. 1 и 2 се изменят така:
„(1) Извършването на ЕО е задължително 
за плановете и програмите, които:
1. се изискват по чл. 85, ал. 1 от Закона 
за опазване на околната среда (ЗООС) и са 
включени в приложение № 1, или
2. има вероятност да окажат значително от­
рицателно въздействие върху защитените зони 
от мрежата „Натура 2000“ съгласно решение 
по чл. 20 от Наредбата за условията и реда за 
извършване на оценка за съвместимостта на 
планове, програми, проекти и инвестиционни 
предложения с предмета и целите на опазване 
на защитените зони.
(2) Необходимостта от ЕО се преценява 
по реда на глава втора за:
1. планове и програми и техните изменения 
по чл. 85, ал. 1 ЗООС, които определят полз­
ване на малки територии на местно равнище 
и са включени в приложение № 2; 
2. изменения на планове и програми по 
ал. 1;
3. планове и програми и техните изменения 
извън приложения № 1 и 2, които очертават 
рамката за бъдещо развитие на инвестиционни 
предложения по приложение № 1 към чл. 92, 
т. 1 и приложение № 2 към чл. 93, ал. 1, т. 1 и 
2 ЗООС и за които се предполага, че ще имат 
значително въздействие върху околната среда 
и човешкото здраве при прилагането им.“
§ 3. В чл. 7, ал. 3 думите „страницата на 
МОСВ в интернет“ се заменят с „интернет 
страниците на МОСВ и на РИОСВ“.
§ 4. В чл. 8, ал. 2 се създава т. 6:
„6. нормативни изисквания за провеждане 
на наблюдение и контрол по време на прила­
гане на плана или програмата, в т. ч. предло­
жение за мерки за наблюдение и контрол по 
отношение на околна среда и човешко здраве.“
§ 5. В чл. 13 се създава ал. 4:
„(4) При необходимост компетентният орган 
или оправомощено от него длъжностно лице 
съгласува писмено с органа по прилагането 
на плана или програмата мерки за наблюде­
ние и контрол при прилагането на плана или 
програмата по отношение на околна среда и 
човешко здраве, като определя срок за отго­
вор до 14 дни. Когато в поставения срок не 
се получи становище, се счита, че мерките 
са съгласувани.“
§ 6. В чл. 14 се правят следните изменения 
и допълнения:
1. В ал. 2:
а) в т. 2 накрая се поставя запетая и се 
добавя „в т. ч. за предпочитаната алтернатива 
от гледна точка на околната среда“;
б) в т. 4 думите „условия и/или мерки“ се 
заменят с „условия, мерки и ограничения“;
в) създава се т. 5:
„5. мерки за наблюдение и контрол по време 
на прилагане на плана или програмата – при 
необходимост.“
2. В ал. 3 накрая се добавя „и човешкото 
здраве“.
§ 7. Член 15 се изменя така:
„Чл. 15. (1) В срок 3 дни от произнасянето 
си по чл. 14, ал. 2 компетентният орган или 
оправомощено от него длъжностно лице:
1. предоставя решението на възложителя 
на плана/програмата със задължение за обя­
вяването му в 3-дневен срок от получаването 
чрез страницата на възложителя в интернет 
и/или по друг подходящ начин;
2. предоставя информация за решението 
и за достъпа до него чрез поставяне на съ­
общение на страницата си в интернет и на 
подходящо място в сградата си;
3. предоставя копие на решението на орга­
на по прилагането и на органа по приемане/
одобряване/утвърждаване на плана или про­
грамата за сведение и съобразяване.
(2) При решение да не се извършва еколо­
гична оценка възложителят и/или органът по 
приемане/одобряване/утвърждаване на плана 
или програмата оповестява решението и при 
обявяването на плана или програмата, пред­
виден в съответния специален закон, заедно 
със справката по чл. 29, ал. 1.“
§ 8. В чл. 16, ал. 4 се правят следните 
допълнения:
1. В т. 2 след думите „плана/програмата“ 
се добавя „на доклада по оценка на степента 
на въздействие, когато такъв е изискан от 
компетентния орган по околна среда“ и се 
поставя запетая.
2. В т. 5 накрая се добавя „и предложените 
мерки, в т. ч. за съобразяване със заключения 
и мерки в доклада за оценка на степента на 
въздействие, когато такъв е изискан от ком­
петентния орган по околна среда“.
§ 9. В чл. 19 ал. 3 се изменя така:
„(3) Консултациите по ал. 1 и 4 се провеждат 
по схема, разработена от възложителя, която 
се консултира с компетентния орган по чл. 4. 
В схемата се включват и предвидените начини 
за провеждане на консултации по чл. 20, ал. 2, 
3 и 5 и общественото обсъждане по чл. 21.“